كاراتيه

الكارتيه  نوع من انواع الفنون القتاليه اليابانيه فيه الايدين و الرجلين و الكواع للقتال.Kungfu Magazine: E-Zine Feature Article. Ezine.kungfumagazine.com. Retrieved on 21 November 2011.  و هى رياضه دفاعيه بتتميز بالاخلاق العاليه للاعبين.
تصغير

 النشأه 
اصلها فى اليابان على جزيره اوكيناوا بسبب انها قريبه من الصين و اتأثر ثقافه الجزيره بالثقافه الصينيه و فنونها القتاليه فاهلها كانو بيسافو الصين عشان يتعلمو فنون القتال و بالذات الوشوو و طورو الكاراتيه من فنونهم القتاليه المحليه و بالفنون القتاليه الصينيه. اوكيناوا كانت محكومه فى الفتره دى بنظام اقطاعى و كانت الحروب الاهليه كتيره فى اليابان. و لأن اليابان كانت عاوزه تتوحد فى فتره ميجى و إسقاط الحكم الاقطاعى فى فعض المناطق فى اليابان كانت لازم تتوحد بالقوه و منها ولايه اوكيناوا فهاجمتها قوات من الساموراى سنه 1600 و اسقطت النظام الاقطاعى الحاكم و فرضت حظر السلاح فاستعمل السكان اجسادهم كاسلحه للدفاع عن النفس, بعد كده وحدتها الحكومه اليابانيه فى فتره حكم الامبراطور ميجى سنه 1879 م و عملو الكاراتيه فن قتالى عسكرى يابانى مؤكد من جمعيه اليابان لفنون القتال و بعد كده اساس الخبراء اليابانيين للكاراتيه وفوناكشى جيتشين جمعيه اليابان للكاراتيه (Japan Karate Association).

 التسميه 
كلمه كاراتيه كلمه يابانيه بتتكون من مقطعين (كارا بمعنى فارغ) و (تيه بمعنى الايد او القبضه) بكده بتبقى الايد الخاليه و سبب التسميه هو منع قوات الساموراى سكان جزيره اوكيناوا من امتلاك الاسلحه.

 مدارس واساليب الكاراتيه 

 الكيوكوشنكاى: و هى اقوى مدارس الكاراتيه و اصلبها و اصعبها, و بيستخدم لاعب الكيوكوشنكاى فى القتال كل اطراف جسمه. اسسها المعلم اليابانى ماتسوى اوياما.
 جوجوريو: بيتميز بانه اسلوب عنيف فيه لوى مفاصل الجسم, اسسه شوجين مياج.
 وادو ريو: بيمتاز بانه انحدر من الفن اليابانى الجوجيستو, طوره كينوا ماينونى.
 الجوكاى دو: بيتميز بانه مزج للجودو, كيوكوشين و البوكسينج, و اسسها المعلم دهنوى.
 الشوتوكان: و هى اكتر المدارس شيوع و انتشار فى العالم و بتتميز بحركات الرجلين الواسعه.
 الشوتوريو: و هو تانى اكتر المدارس شيوع بيتميز بالضربات الضيقه و المسافات القصيره بين الخصمين.

 اللبس 
تصغير|اتسو أنكو - الأب الروحى للكاراتيه الحديثه
بيتالف لبس لاعب الكارتيه من جكيت ابيض مع بنطلون ابيض و فيه احزمه ملونه حسب مستوى المتدرب و بيختلف عدد الاحزمه من دوله لتانيه. و الزى داه هو فى الاساس من رياضه الجودو و اللون الابيض بيعبر عن النوايا النقيه و رفض الافكار الشريره.
تصغير|لعيبه كاراتيه لابسين احزمه بألوان مختلفه
الحزام بيدل على مستوى المهاره القتاليه اللى وصل ليها اللاعب, و اللى بين المستوى المبتدئ "كيو KYU" و المستوى المتقدم "دان DAN.و هى بالترتيب:

 مبتدئ – حزام ابيض
 حزام اصفر(حزامين)
 حزام برتقالى (حزامين)
 حزام اخضر
 حزام ازرق

 حزام بنى (حزامين) و فى دول زى المغرب بيسبق الحزام البنى الحزام البنفسجى و الاحمر 
 حزام 1– حزام اسود الدرجه الاولى
 حزام 2– حزام اسود الدرجه الثانيه
 حزام 3– حزام اسود الدرجه تالته
 حزام 4– حزام اسود الدرجه رابعه
 حزام 5– حزام اسود الدرجه خامسه
 حزام 6– حزام اسود الدرجه سادسه
 حزام 7– حزام اسود الدرجه سابعه
 حزام 8– حزام اسود الدرجه ثامنه
 حزام 9– حزام اسود الدرجه تاسعه
 حزام 10– حزام اسود الدرجه عاشره

 مصادر 

كاراتيه